Parlamentari jeltzaleak gogoratu du biharko Gobernu Kontseiluak 2020 Industria Politikarako Plan berria aurkeztuko duela, eta urrian Arantxa Tapia sailburuak plan hori Eusko Legebiltzarrean aurkeztuko duela, bere eztabaida monografikorako eta onarpenerako. “Hori da benetako eztabaida, egoitza parlamentarioan eman behar dena. Eztabaida serioa eta sakonekoa, alderdi guztiok ebazpen-proposamenak defendatu eta argudiatu ahal izateko eta, azkenik, bozkatzeko. Eusko Jaurlaritzaren lan-ildoen kontra daudenek, foro horretan esan beharko dute zer proposatzen duten. Orain arte, kritikatik haratago, ez diegu proposamenik entzun. Seguraski, halakorik ez dutelako”.